อาหารที่สมดุล (Balanced Diet) คืออะไร
ซุปเปอร์ฟู้ด อาหารมหัศจรรรย์ ซุปเปอร์ฟู้ด อาหารมหัศจรรรย์ แม้ว่าจะยังไม่มีหลักฐานทางการแพทย์ใดที่ชัดเจน แต่ก็มีหนึ่งคนในสิบคนที่เชื่อว่า ซุปเปอร์ฟู้ด Superfood สามารถป้องกันมะเร็งได้ โดยบทวิจัยของ Bupas Cromwell Hospital ได้เปิดเผยว่า มีคนอังกฤษร้อยละ 11 ที่คิดเช่นนั้น ทั้งยังคิดว่าการกินซุปเปอร์ฟู้ดจะมีประโยชน์มากกว่ากินอาหารที่สมดุลเสียอีก อาหารที่สมดุล Balanced Diet หมายถึง การกินอาหารให้มีความหลากหลาย กินอาหารให้ครบทั้ง 5 หมู่ ไม่กินอาหารอย่างเดิมซ้ำๆ กันไม่ยอมเปลี่ยน หรือไม่กินอาหารอยู่ประเภทเดียว Christina Merryfield นักโภชนาการแห่ง Bupas Cromwell Hospital ได้กล่าวว่า คำว่า ซุปเปอร์ฟู้ด ทำให้คนเข้าใจผิดเพราะยังไม่มีคำจำกัดความที่ชัดเจน ทั้งข้ออ้างที่ว่าซุปเปอร์ฟู้ดมีผลต่อสุขภาพก็ยังคลุมเครือหรือยังไม่สามารถหาข้อพิสูจน์ได้ชัดเจน ซุปเปอร์ฟู้ดไม่มีคำจำกัดความทางวิทยาศาสตร์ แต่มักลือกันไปต่างๆ นานาว่า เป็นอาหารที่มีประโยชน์ต่อร่างกาย ทำให้คนทั่วไปเข้าใจผิด และเมื่อมีการตีตราว่าเป็น ซุปเปอร์ฟู้ด ราคาก็มักจะพุ่งสูงขึ้น ซึ่งก็มีคนร้อยละ 15 ที่ยอมเสียเงินเพื่อแลกกับซุปเปอร์ฟู้ด ซุปเปอร์ฟู้ด Superfood เป็นคำศัพท์ทางการตลาด Marketing term เพื่อใช้กล่าวถึงอาหารที่เชื่อว่ามีประโยชน์ต่อสุขภาพ ซุปเปอร์ฟู้ดไม่ใช่คำที่นักโภชนาการ Dietitian และนักวิทยาศาสตร์อาหาร Nutrition scientists นิยมใช้กัน ตามพจนานุกรมของแมคมิแลน Macmillan dictionary ได้ให้คำจำกัดความของซุปเปอร์ฟู้ดว่า เป็นอาหารที่มีประโยชน์ต่อร่างกายและอาจจะช่วยรักษาอาการโรคบางอย่างได้ ส่วนงานวิจัยมะเร็งของสหราชอาณาจักร Cancer Research UK ได้ระบุว่า จริงๆ แล้วซุปเปอร์ฟู้ดเป็นเพียงเครื่องมือทางการตลาด ที่ใช้โปรโมทอาหารที่เชื่อว่าจะช่วยลดความเสี่ยงในการเกิดโรคหรือเชื่อว่าช่วยให้ร่างกายและอารมณ์มีสุขภาพดี ทั้งนี้เพราะซุปเปอร์ฟู้ดมักจะประกอบด้วยสารต้านอนุมูลอิสระ Antioxidants วิตามิน หรือสารอาหารอื่นๆ ซุปเปอร์ฟู้ดอยู่ในรูปของอาหารปกติ ไม่ใช่เม็ดยา แค๊ปซูล หรือในรูปอาหารเสริมอื่นๆ ตัวอย่างของซุปเปอร์ฟู้ด ได้แก่ ผลไม้พวกเบอรี่ Berries ถั่ว เมล็ดธัญพืช ผักสีเขียวเข้ม เช่น บร็อคโคลี่ ผลไม้ตระกูลส้ม Citrus fruits ปลาที่มีไขมันสูง Fatty fish เช่น แซลมอน แมคเคอรอล และซาร์ดีน ถั่ว โกโก้ ธัญพืชเต็มเมล็ดไม่ผ่านการขัดสีหรือขัดสีน้อยที่สุด Whole Grains เป็นต้น Cancer Research UK ได้ระบุว่า มักมีการโฆษณาว่า ซุปเปอร์ฟู้ดมีคุณสมบัติในการป้องกันหรือรักษาโรค เช่น มะเร็ง แต่เราไม่ควรพึ่งพาซุปเปอร์ฟู้ดเพื่อลดความเสี่ยงเพียงอย่างเดียว เพราะซุปเปอร์ฟู้ดไม่สามารถแทนที่อาหารที่มีประโยชน์และหลากหลายทั้ง 5 หมู่ในปริมาณที่เหมาะสม ที่ไม่ทำให้เกิดโรคอ้วนได้ Healthy and balanced diet นอกจากนี้งานวิจัยเกี่ยวกับซุปเปอร์ฟู้ดก็ยังมีข้อถกเถียงกันอยู่ เช่น งานวิเคราะห์ฉบับหนึ่งระบุว่า โกโก้ดิบ Raw cocoa มีผลดีต่อความดันเลือดและหัวใจ ในขณะที่งานวิเคราะห์อีกฉบับหนึ่งกลับระบุว่า ไม่แน่ใจว่าโกโก้ดิบจะมีผลต่อโรคหัวใจและหลอดเลือด ด้วยงานวิจัยยังไม่มีบทสรุปหลักฐานทางการแพทย์ที่ชัดเจน ดังนั้นทางที่น่าจะเป็นตัวเลือกที่ปลอดภัยที่สุดก็คือ เราควรกินอาหารให้ครบ 5หมู่ กินให้หลากหลายชนิด ไม่ซ้ำซาก ออกกำลังกายสม่ำเสมอ ไม่ให้เกิดโรคอ้วน และทำจิตใจให้สบาย
อาหารที่สมดุล (Balanced Diet) หมายถึง การกินอาหารให้มีความหลากหลาย กินอาหารให้ครบทั้ง 5 หมู่ ไม่กินอาหารอย่างเดิมซ้ำๆ กันไม่ยอมเปลี่ยน หรือไม่กินอาหารอยู่ประเภทเดียว
25.โภชนวิทยา